OzLabs/hebrew-wiki-articles huggingface dataset:
קתרין קאר

קתרין "קתי" קאר (באנגלית: Catherine "Cathy" Carr; נולדה ב-27 במאי 1954) היא שחיינית עבר אמריקאית, אלופה אולימפית (מינכן 1972) ושיאנית עולם במשחה ל-100 מטר חזה, בעלת 2 מדליות זהב אולימפיות. האלופה האולימפית הראשונה מניו מקסיקו.

== ביוגרפיה ==
קתרין קאר נולדה באלבקרקי, ניו מקסיקו. היא התאמנה תחת הדרכתו של המאמן, אלוף אולימפי בעצמו, מייק טרוי, במועדון השחייה קורונדו.

באולימפיאדת מינכן (1972) זכתה קאר בשתי מדליות זהב. במשחה ל-100 מטר חזה בשיא עולם חדש בתוצאה של 1:13.58 דקות, שיפור לשיאה של בת ארצה קתי בול מ-1968 (1:14.2 דקות). שנייה הייתה גלינה פרוזומנשיקובה מברית המועצות, בעבר אלופה אולימפית ושיאנית עולם (1:14.99 דקות) ושלישית הייתה בוורלי ויטפילד מאוסטרליה (1:15.73 דקות) האלופה האולימפית הטרייה במרחק הכפול. בשלב חצי הגמר, קבעה קאר שיא אולימפי חדש (1:15.00 דקות). במשחה ל-4x100 מטר מעורב היא וחברותיה קבעו שיא עולם חדש בתוצאה של 4:20.75 דקות לפני מזרח גרמניה (4:24.91 דקות) ומערב גרמניה (4:26.46 דקות).

באוניברסיאדה שנערכה במוסקבה בשנת 1973 זכתה קאר ב-4 מדליות, 2 זהב ו-2 כסף. מדליות זהב במשחה ל-200 מטר חזה (2:42.30 דקות) ובמשחה ל-4x100 מטר מעורב (4:29.78 דקות) ומדליות כסף במשחה ל-100 מטר חזה (1:15.60 דקות) ובמשחה ל-200 מטר מעורב אישי (2:28.65 דקות). [http://www.gbrathletics.com/sport/swimwsgw.htm]

השיא העולמי של קאר במשחה ל-100 מטר חזה, החזיק מעמד שנתיים ונשבר על ידי רנטה פוגל ממזרח גרמניה בתוצאה של 1:12.92 דקות.

== תארים ==
*קאר קבעה 4 שיאי ארצות הברית בשחייה וזכתה ב-2 תוארי אליפות ארצות הברית בשחייה.
*בשנת 1988 זכתה קאר להכלל בהיכל התהילה הבינלאומי של השחייה.[https://web.archive.org/web/20120212221554/http://www.ishof.org/Honorees/88/88ccarr.html]

== ראו גם ==

* התפתחות שיא העולם במשחה ל-100 מטר חזה

==קישורים חיצוניים==
 
* [http://sports123.com/.search?results_page=searchresults.html&p=Catherine+Carr+&name=Search קתרין קאר] , באתר Sports123 

קטגוריה:שחייניות חזה
קטגוריה:שחייניות חזה אמריקאיות
קטגוריה:שחייניות מעורב אישי
קטגוריה:שחייניות באולימפיאדת מינכן (1972)
קטגוריה:אלופות אולימפיות אמריקאיות: שחייה
קטגוריה:שיאניות עולם אמריקאיות: שחייה
קטגוריה:אמריקאיות שנולדו ב-1954
קטגוריה:אמריקאים שנולדו ב-1954
זה קרה בברוקלין

זה קרה בברוקלין (באנגלית: It Happened in Brooklyn; בהקרנתו הראשונה בארץ נקרא "הכול נשאר בברוקלין") הוא סרט מוזיקלי שיצא לאקרנים בשנת 1947, הסרט בוים בידי ריצ'רד וורף. הסרט שצולם בשחור-לבן מציג את אנדרה פרווין הצעיר מנגן בפסנתר, אך אינו נותן לו את הקרדיט על כך.

==עלילה==
פרנק סינטרה מגלם את החייל לשעבר דני מילר, היוצא למסע רגשני ברובע ברוקלין בו גדל. דני עובר לגור עם ידידו הוותיק, שרת בבית הספר התיכון ניק לומברדי (ג'ימי דוראנט ). שלב קצר לאחר מכן מתחיל דני לפתח רומן עם המורה למוזיקה באותו בית הספר, אן פילדינג (קתרין גרייסון). כמו כן הוא נחוש להפוך את ידידו המשמים ג'יימי שלגרוב (פיטר לופורד) לכותב שירים מצליח. העלילה מסתבכת כאשר ג'יימי מתאהב גם הוא באן פילדינג וכאשר דני מנסה לגרום לכך כי תלמידתה המצטיינת של אן ונכדתו של ניק, ריאה, תקבל מלגה. מכיוון שאולפני MGM קבעו כי פיטר לופורד ישחק את התפקיד המרכזי, זוכה ג'יימי לבסוף באהבתה של אן ואילו דני מוצא ניחומים באהבתה של ידידתו הוותיקה, אחות במקצועה ששמה שלא מוזכר (גלוריה גראהם). בין הלהיטים של המחזמר היה ביצוע של פרנק סינטרה וג'יימי דוראנט המחקים אחד את השני בשיר, "The Song's Gotta Come From the Heart", ושיר נוסף של סינטרה, "Time After Time".

==שחקנים==
* פיטר לופורד - ג'יימי שלגרוב
* פרנק סינטרה - דני מילר
* קתרין גרייסון - אן פילדינג
* גיימי דוראנט - ניק לוברדי
* גלוריה גראהם - אחות

==קישורים חיצוניים==

קטגוריה:סרטי 1947
קטגוריה:סרטי מטרו גולדווין מאייר
קטגוריה:סרטים מוזיקליים אמריקאיים
האקדמיה המלכותית למוזיקה (פריז)

האקדמיה המלכותית למוזיקה (צרפתית: Académie Royale de Musique) היא אקדמיה למוזיקה, אופרה ובלט בפריז, צרפת שנוסדה בשנת 1669. בשנת 1816 אוחדה האקדמיה עם האקדמיה לאמנויות היפות (Académie des Beaux-Arts).

האקדמיה פעלה במספר מבני תיאטרון לאורך תקופת קיומה, החשובים שבהם התיאטרון של האקדמיה המלכותית למוזיקה (Théâtre de l'Académie Royale de Musique) (1873–1821), ואופרה גרנייה (1875–1990).

==היסטוריה==
האקדמיה נוסדה בשנת 1669 על ידי לואי ה-14, מלך צרפת, במטרה להכיר את האופרה הצרפתית לציבור, ולא רק בקרב החוגים הגבוהים ולא רק בפריז. האקדמיה נודעה אז בשם "האופרה" (l'Opéra). בתחילה נוהלה האקדמיה על ידי הלבריתן פייר פרי והמלחין רובר קמבר. מאחר שהמקורות הפיננסים של החברה היו אך ורק מהכנסות מכירת כרטיסים (שלא כמו הקומדי פראנסז או הקומדי איטליאן שמומנו על ידי בית המלוכה), ניתן לה אישור מיוחד להעלות "יצירות של תיאטרון ומוזיקה" ולשמור על זכויות יוצרים. המלך נתן לפרי מסמך המעניק לו בלעדיות בהפקת אופרה בפריז ורחבי צרפת.

לאחר רמאויות מצד החברות המלכותיות, וכליאתו של פרי בגלל חובות כספיים, הועבר ניהול החברה ב-1672 לז'אן-בטיסט לולי שהפך את החברה להצלחה. לולי וממשיכי דרכו נלחמו על מימוש של הזיכיון הבלעדי, אך תוך זמן קצר נרכשו זכויות על ידי יזמים בפרובינציות ונפתחו מוסדות דומים במרסיי, ליון, רואן, ליל ובורדו.

בשנת 1713 העניק המלך לואי ה-14 לאקדמיה מעמד ממשלתי יחד עם חברה מקומית לבלט שנקראה Le Ballet de l'Opéra (הבלט של האופרה). מאותו זמן ועד חנוכת האופרה גרנייה ב-1875 עברה האקדמיה בין 13 תיאטראות, רובם נהרסו בשריפות. האקדמיה פעלה באופרה גרנייה עד 1990, אז עברה לאופרה בסטיליה.

קטגוריה:צרפת: בתי ספר למוזיקה
קטגוריה:צרפת: תרבות
קטגוריה:פריז: תרבות
קטגוריה:פריז: חינוך
איטפואה

איטפואה (בפורטוגזית: Itapoá) היא עיר בקצה הצפוני של רצועת החוף של מדינת סנטה קטרינה, ברזיל. שטח השיפוט של העיר הוא 257 קמ"ר והוא גובל במדינת פרנה בצפון, בעיר סאו פרנסיסקו דו סול בדרום, בגרובה במערב ובאוקיינוס האטלנטי במזרח. אוכלוסיית הקבע של העיר מונה כ- 10,000 נפש.

אורך קו החוף של העיר הוא 32 ק"מ ונדל"ן לאורכו נמכר במחיר זול יחסית לערי חוף אחרות בסביבה מכיוון שהפיתוח העירוני בה לקה בחסר, בעיקר בתחום התחבורה והתשתיות. כיום העיר מהווה עיירת נופש ותיירות בעיקר לאנשי הערים השכנות אשר רכשו בתים בעיר.

בעיר נמצאת שמורת הטבע וולטה וליה (Volta Velha) הכוללת יערות גשם חופיים מסוג רסטינגה (יערות הגדלים על דיונות חול) וכן חוצה אותה נהר שלאורכו יערות גלריה.

==קישורים חיצוניים==

קטגוריה:סנטה קטרינה: ערים
קטגוריה:ברזיל: ערי חוף
קטגוריה:יישובים שהוקמו ב-1989
סאו פרנסיסקו דו סול

סאו פרנסיסקו דו סול (בפורטוגזית: São Francisco do Sul) היא העתיקה בערי דרום ברזיל והשלישית בגילה בברזיל כולה. בעיר מתגוררים כ-39,000 תושבים ושטח השיפוט שלה הוא 493 קמ"ר. העיר ממוקמת במדינת סנטה קטרינה.

שטחה של העיר מחולק בין היבשת - חצי האי סאי (Saí) - לבין האי של סאו פרנסיסקו. בין חלקיה של העיר נמצא מפרץ בביטונגה הנשפך לאוקיינוס האטלנטי. מרכז העיר ממוקם על האי ובאזור היבשת מפוזרים מספר כפרים. במפרץ עצמו 24 איים ורובם נמצאים תחת שיפוטה של העיר.

בנייניה ההיסטוריים של העיר נשתמרו היטב והעיר מהווה נכס תרבותי וארכיטקטוני חשוב למדינה. כמו כן בעיר נמצא נמל ימי מהגדולים והוותיקים בסנטה קטרינה, ואוניברסיטה למדעי הים.

== היסטוריה ==
בשנת 1504 גילה האציל הצרפתי בינו פולמייה דה גונוויל את המקום בו נמצאת סאו פרנסיסקו - חצי האי סאי, במקום בו נמצא כיום הכפר וילה דה גלוריה. המקום הפך מושבת קבע פורטוגזית רק בשנת 1641. בשנת 1847 זכתה סאו פרנסיסקו למעמד עיר.

== תיירות ==
לאי רצועת חוף ארוכה ובחלקים ממנה פראית. החופים ומזג האוויר הנוח בעיר מושכים תיירים רבים מהאזורים העירוניים בסביבה לשכונות המגורים הקרובות לים. העיר העתיקה ומוזיאון הימאות מהווים גם הם אטרקציה תיירותית.

==קישורים חיצוניים==

* 

קטגוריה:ברזיל: ערי חוף
קטגוריה:סנטה קטרינה: ערים
קטגוריה:יישובים שהוקמו ב-1658
Trouble (שיר של פינק)

Trouble (מילולית: צרה) הוא הסינגל הראשון של פינק מאלבומה השלישי "Try This". השיר נכתב על ידי פינק וטים ארמסטרונג. הוא יצא בארצות הברית באוקטובר 2003, ובקנדה בנובמבר 2003 ובשאר העולם הוא יצא בדצמבר 2003. השיר הצליח בכמה מדינות כמו קנדה ואוסטרליה ששם הוא הגיע למקום השני במצעדים, אך הוא לא הצליח במדינות כמו בלגיה, ארצות הברית וניו זילנד. השיר הגיע לעשרת הראשונים בכשמונה מדינות. 

ב-2004, השיר זכה בפרס גראמי על ה"הופעה הוולקאלית הטובה ביותר לזמרת רוק". 

השיר הופיע בכמה סרטים כמו: "איזה מין שוטרת" (2000) ו"לבנבנות" (2004). קליפ השיר בוים על ידי סופי מולר והשתתף בו השחקן ג'רמי רנר. 

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|70,000
|}

==קישורים חיצוניים==

== הערות שוליים ==

קטגוריה:שירי פינק
קטגוריה:שירים באנגלית
קטגוריה:שירים שנכתבו על ידי פינק
קטגוריה:וידאו קליפים שבוימו על ידי סופי מולר
קטגוריה:סינגלים בהוצאת אריסטה רקורדס
קטגוריה:שירי פלטינה באוסטרליה
מגנוליה (חברה)

קבוצת מגנוליה תכשיטי כסף בע"מ (מוכרת בציבור בשם המותג מגנוליה) היא חברת תכשיטים הפועלת בישראל ופורטוגל.

==היסטוריה==
החברה הוקמה בשנת 1996 ופתחה את החנות הראשונה בקניון ערים בכפר סבא. לאחר מכן הוחלט כי כל סניפיה יהיו במודל של דוכני מכירה ולא חנויות. בשנת 2007 נרכשה מגנוליה על ידי קרן ההשקעות מרקסטון. במהלך 2009 התרחבה הרשת באמצעות זכיינים באירופה, בצפון אמריקה ובאוסטרליה, אך רוב הסניפים נסגרו, פרט לפורטוגל.

בשנת 2016 נרכשה הרשת על ידי חברת תכשיטי בן-יהודה שבראשה עומד ניסן בן-יהודה, אשר הייתה לאחת מהספקיות הראשונות של הרשת. הרשת עובדת עם ספקיות שונות ליבוא תכשיטים אך מחזיקה גם בסטודיו לעיצוב תכשיטים אותם היא מייצרת ו/או מייבאת בעצמה מישראל ומחו"ל.

בשנת 2016 הושק לחברה אתר מסחרי. על פי נתוני אתר "SIMILAR WEB" מדורג האתר של מגנוליה במקום הראשון בישראל בתחום התכשיטים.
בנובמבר 2022 נרכשה החברה על ידי קבוצת אקסטרה ריטייל, זרוע הקמנועאות של קבוצת אלון הריבוע הכחול.

כיום הרשת מונה כ-90 סניפים בישראל ופורטוגל, מעסיקה כ-600 עובדים במטה ההנהלה ובדוכני המכירה, והיא הרשת הגדולה בישראל בתחום התכשיטים. מטה החברה ממוקם בכפר סבא ומשנת 2013 מנכ"ל החברה הוא תומר רייזברג.דוכן מגנוליה בקניון

== קישורים חיצוניים ==

* 

==הערות שוליים==

קטגוריה:רשתות שיווק בישראל
קטגוריה:יצרני תכשיטים
קטגוריה:כפר סבא: חברות
קטגוריה:ישראל: חברות שהוקמו ב-1996
רוי דיסני

רוי אוליבר דיסני (באנגלית: Roy Oliver Disney; 24 ביוני 1893 – 20 בדצמבר 1971) היה אחיו הגדול של וולט דיסני. רוי סייע לאחיו בייסוד חברת וולט דיסני וכיהן כמנכ"ל החברה בין השנים 1929–1971 (אף שבפועל קיבל את התואר רשמית בשנת 1968), כנשיא החברה בין השנים 1945 ועד פטירתו, וכיו"ר החברה בין השנים 1966 עד פטירתו.

==קורות חיים==
רוי נולד לאליאס דיסני ולפלורה קאל דיסני, בשיקגו שבמדינת אילינוי שבארצות הברית.

באפריל 1925 נשא רוי לאישה את אדנה, ונולד להם בן אחד - רוי אדוארד דיסני, ב-10 בינואר 1930.

רוי עבד עם אחיו וסייע לו להקים את חברת וולט דיסני. בעוד שוולט עסק בצד היצירתי של החברה, עסק רוי בצד העסקי. 

לאחר מותו של וולט בשנת 1966 שינה רוי את תוכניתו לפרוש מן החברה, והחליט להמשיך את חלומו של אחיו להקמת דיסניוורלד - רוי שינה את שם הפרויקט, אשר נקרא רשמית "וולט דיסני וורלד" - על שמו של אחיו. 

לאחר פתיחת אתר הנופש באוקטובר 1971, פרש רוי מן החברה. רוי נפטר זמן קצר לאחר מכן משבץ מוחי, בהיותו בן 78. רוי נקבר בפורסט לון ממוריאל פארק, בקליפורניה, בסמוך לאחיו.

פסלו של רוי, שלצידו מיני מאוס מוצב בכיכר העיר ברחוב הראשי של פארק ממלכת הקסם. פסל זה מזכיר את פסלו של וולט דיסני לצד מיקי מאוס הניצב בדיסנילנד שבקליפורניה. בנוסף, העתק פסלו של רוי ניצב לצד הנהלת חברת וולט דיסני בברבנק שבקליפורניה.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:מפיקי קולנוע אמריקאים
קטגוריה:דיסני: אישים
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים ממוצא קנדי

קטגוריה:שיקגו: אישים
קטגוריה:אמריקאים שנולדו ב-1893
קטגוריה:אמריקאים שנפטרו ב-1971
דולר דיסני

דולר דיסני (באנגלית: Disney dollars) היה תו קנייה שנמכר לציבור על ידי חברת וולט דיסני. החברה שאפה להציג את פארקי השעשועים שלה כממלכה עצמאית קסומה, ולפיכך יצרה תווי קנייה דומים פיזית לשטרות כסף ובעלי מאפיינים של מטבע רשמי. ערכו של דולר דיסני היה שווה לערכו של דולר אמריקאי. התווים נמכרו בפארקים ובחנויות דיסני, ובמקומות אלה ניתן היה גם להמיר אותם לדולרים אמריקאים. הם שימשו לתשלום בשטחי פארקי השעשועים של חברת וולט דיסני (אתר הנופש דיסנילנד ודיסניוורלד) וכן בספינות קו הספנות של דיסני, בחנויות דיסני ובקאסטאווי קי (האי הפרטי של קו הספינות).

דולר דיסני היה מקור הכנסה לחברת וולט דיסני, משום שחלק מהתווים שנרכשו נשארו בידי הרוכשים כמזכרת. כאשר התווים מומשו, נהנתה החברה מהחזקת הדולרים בין רכישת התווים למימושם. 

חברת וולט דיסני חדלה להדפיס דולרי דיסני במאי 2016.

==תיאור התווים==
דולרי דיסני דומים בגודלם, בצורתם ובעיצובם לדולר האמריקאי - ההילך החוקי של ארצות הברית, אך במקום דמויות נשיאי ארצות הברית המופיעות על הדולר האמריקאי, על דולרי דיסני מצוירות דמויותיהם של מיקי מאוס, מיני מאוס, דונלד דאק, גופי ופלוטו או ציור של טירת היפהפייה הנמה שבדיסנילנד או טירת סינדרלה של ממלכת הקסם.

משני צדי הדמות המרכזית מצוירת דמותה של טינקר בל. 

במקום שבו על שטר הדולר חתום נגיד הבנק הפדרלי של ארצות הברית, בדולר דיסני חתום סקרוג' מקדאק.

==היסטוריה==
דולרי דיסני הופצו לציבור לראשונה ב-5 במאי 1987. התווים הראשונים הופצו בערכים נקובים של דולר אחד או חמישה דולרים. בשנת 1990 החלה הפצת תווים בערכים של 10 דולרים.

מרגע הפצתם הפכו התווים לשווי כסף אמיתי בפארקים של דיסני - ניתן היה לרכוש בהם מוצרים בחנויות ומסעדות הפארק, ולהחליפם לדולרים אמריקאים.

בשנת 2005 הופץ במהדורה מוגבלת דולר דיסני בערך נקוב של 50 דולרים, שעוצב ונחתם על ידי צ'ארלס בוייר, לרגל חגיגות 50 שנה לייסוד דיסנילנד.

חברת וולט דיסני הפסיקה להדפיס ולהפיץ דולרי דיסני ב-14 במאי 2016. למרות זאת, עדיין ניתן להשתמש בהם בחלק מהפארקים של דיסני.

==סדרות==
דולרי דיסני הודפסו במספר סדרות: סדרה "A" הודפסה באנהיים שבקליפורניה וסדרה "D" הודפסה בדיסניוורלד שבפלורידה. החל משנת 2005 החלה הדפסת סדרת "T" שנמכרה בחנויות דיסני. הסדרה המוגבלת שהודפסה בשנת 2005 בערך נקוב של $50 נשאה את הסימון "B". 

בשנת 2007 הופצה סדרה מיוחדת של דולרי דיסני המבוססת על הסרט שודדי הקאריביים שנשאה את הסדרות "E" ו-"F" כאשר בסיום המספר הסידורי של התו נוספו האותיות "B" על מנת לסמל את הספינה "הפנינה השחורה" (Black Pearl), "F" על מנת לסמל את הספינה "ההולנדי המעופף" (Flying Dutchman) ו-"E" על מנת לסמל את הספינה "הקיסרית" (Empress), שהופיעו על התווים.

דולרי דיסני הודפסו מדי שנה משנת 1987 עד 2016, למעט בשנים 1992, 2004 ו-2006.

== אמצעי בטיחות ==
כיוון שלדולרי דיסני ערך כספי מוטמעים בהם אמצעים נגד זיוף, ובהם דיו שקשה לצלם ולהעתיק, וכן מספר סידורי ייחודי לכל תו.

==אזכורים תרבותיים==
דולרי דיסני היוו בסיס לבדיחה בסדרת הטלוויזיה "משפחת סימפסון". בפארק "ארצם של איצ'י וסקרצ'י" המהווה פרודיה על דיסניוורלד, ורכש הומר סימפסון "שטרות איצ'י וסקרצ'י" בשווי של $1,100, אשר מובטח לו שהם בני המרה בכסף רגיל בפארק. בהגיע המשפחה לפארק הוא מגלה שהחנויות בפארק אינן מקבלות את השטרות.

==קישורים חיצוניים==
* [http://www.disneydollars.net מידע על דולר דיסני] 
* אלון לנדאו - [https://open.spotify.com/episode/2lAvux0kswdcdOL1NxqJym?si=3Lj8Ni1ySGmLT631yzY71A שני צידי המטבע], דולר דיסני שטרות פנטזיה, ינואר 2024

==הערות שוליים==

קטגוריה:דיסני
קטגוריה:אמצעי תשלום
עקרון החיבוריות

עֶקְרוֹן הַחִיבּוּרִיּוּת בתורת המשחקים הוא תכונה של פתרון נקודתי למשחקים שיתופיים בצורה קואליציונית, ומהווה גם אחת מארבע התכונות המאפיינות את פתרון ערך שפלי.

==הגדרה פורמלית==
נאמר שפתרון <math>\phi</math> מקיים את עקרון החיבוריות, אם לכל שני משחקים שיתופיים בצורה קואליציונית <math>\left( N;v \right)</math> ו- <math>\left( N;w \right)</math> מתקיים:
<math>\phi\left( N;v+w \right)=\phi\left( N;v \right)+\phi\left( N;w \right)</math>

==הצדקת עקרון החיבוריות==
עקרון החיבוריות הוא כאמור תכונה שניתן לדרוש מפתרון למשחק שיתופי בצורה קואליציונית.

אם קבוצת שחקנים <math>N</math> משחקת בשני משחקים שונים, <math>\left( N;v \right)</math> ו-<math>\left( N;w \right)</math>, הרי שכדי להשתתף במשחק <math>\left( N;v \right)</math>, שחקן <math>i</math> יהיה מוכן לשלם <math>\phi_i\left( N;v \right)</math>, ובמשחק <math>\left( N;w \right)</math>, יהיה מוכן לשלם <math>\phi_i\left( N;w \right)</math>.
העיקרון דורש ששחקן <math>i</math> יסכים לשלם במשחק המחובר <math>\left( N;v+w \right)</math> את <math>\phi_i\left( N;v \right)+\phi_i\left( N;w \right)</math> - כלומר את מה שהסכים לשלם עבור שני המשחקים בנפרד.

שאלת קיום עקרון החיבוריות קובעת באיזו מידה תלוי המשחק המחובר במשחקים הבודדים, ביחס לפתרון המוצע.
===דוגמה===
נתבונן בשני המשחקים הבאים:
*<math>\left( N;v \right)</math> הוא משחק הכפפות, כאשר לשחקן 1 יש את הכפפה השמאלית הנדירה.
*<math>\left( N;w \right)</math> המוגדר באופן הבא:
*: <math>w(1,2,3)=1</math>
*: <math>w(1,2)=1</math>
*: <math>w(1,3)=1</math>
*: <math>w(2,3)=0</math>
*: <math>w(1)=2</math>
*: <math>w(2)=0</math>
*: <math>w(3)=0</math>

כעת נגדיר פתרון באופן הבא: נבחר את הקואליציה בעלת השווי הגבוה ביותר, ונחלק את שוויה בין חבריה שווה בשווה. הפתרון הזה אינו מקיים את עקרון החיבוריות:

הפתרון למשחק <math>\left( N;v \right)</math> הוא (1/3,1/3,1/3), והפתרון למשחק <math>\left( N;w \right)</math> הוא (2/3,2/3,2/3).

אך, נקבל שהפתרון למשחק המחובר, הנתון על ידי:
:: <math>(w+v)(1,2,3)=2</math>
:: <math>(w+v)(1,2)=2</math>
:: <math>(w+v)(1,3)=2</math>
:: <math>(w+v)(2,3)=0</math>
:: <math>(w+v)(1)=2</math>
:: <math>(w+v)(2)=0</math>
:: <math>(w+v)(3)=0</math>

גם הוא (2/3,2/3,2/3)! כלומר, אף שחקן לא יסכים לשלם עבור השתתפות במשחק המחובר, את הסכום שיסכים לשלם עבור השתתפות בשני המשחקים בנפרד. השתתפות במשחק המחובר מקטינה את הרווח של השחקנים בהשוואה להשתתפותם בשני המשחקים בנפרד.

==פרשנות נוספת לעיקרון==
נתבונן על סיטואציה בה יכולים השחקנים לשחק רק באחד המשחקים הבודדים, בהסתברות של <math>\frac{1}{2}</math> לכל אחד.

במקרה כזה, תחת ההנחה שתועלת שחקנים מהגרלות שווה לתוחלת הרווח מההגרלה, כל שחקן <math>i</math> יהיה מוכן לשלם את התוחלת של הרווח שלו לפי פתרון <math>\phi</math>, כלומר, את הסכום <math>\frac{1}{2}\phi_i\left( N;v \right)+\frac{1}{2}\phi_i\left( N;w \right)</math>.

שווי כל קואליציה <math>S</math> בסיטואציה הזו הוא <math>\frac{1}{2}v\left( S \right)+\frac{1}{2}w\left( S \right)</math>, ולכן, נקבל את הדרישה <math>\phi\left( N;\frac{1}{2}v+\frac{1}{2}w \right)=\frac{1}{2}\phi\left( N;v \right)+\frac{1}{2}\phi\left( N;w \right)</math>.

זאת, בנוסף עם דרישת עקרון הקוואריאנטיות תחת שקילות אסטרטגית, שקול לדרישת עקרון החיבוריות.

==לקריאה נוספת==
*

קטגוריה:תורת המשחקים
לשק קולקובסקי

לֶשֶק קוֹלַקוֹבסקי (בפולנית: Leszek Kołakowski; 23 באוקטובר 1927 – 17 ביולי 2009) היה פילוסוף, היסטוריון של רעיונות ומסאי, מייסד שותף של בית הספר להיסטוריונים לרעיונות בוורשה, שהתעניין בהיסטוריה של הפילוסופיה המודרנית, ובמיוחד המרקסיזם, פילוסופיה של הדת ותרבות אירופית. הוא היה ממתנגדי המשטר הקומוניסטי בפולין, זוכה פרס "הרצאת ג'פרסון" לשנת 1986.

== קורות חיים ==
קולקובסקי נולד בראדום שבפולין. את דרכו החל כקומוניסט אדוק, אולם בהדרגה חלה תמורה בדעותיו וביחסו למרקסיזם. הוא קרא להנהיג סוציאליזם דמוקרטי יותר, עמדה שהביאה אותו לעימותים עם הצנזורה. בשנת 1956 חיבר את המניפסט "מהו סוציאליזם" עבור כתב עת פולני. היה זה הטקסט הראשון של קולקובסקי שנפסל על ידי הצנזורה. בשנת 1968 גורש קולקובסקי מפולין.

לאחר ששהה בקנדה ובצרפת, סוף סוף הוא התיישב באנגליה. קולקובסקי התקבל באוניברסיטת אוקספורד כפרופסור מן המניין וכעמית לחיים. הוא חי בגלות ותמך בתנועת סולידריות הפולנית, שהביאה להפלת המשטר הקומוניסטי בפולין. את המרקסיזם הגדיר כ"פנטזיה הגדולה" של המאה העשרים.

הוא נפטר ב-17 ביולי 2009 באוקספורד ונקבר בבית הקברות הצבאי פובונזקי בוורשה.<ref></ref><ref></ref><ref></ref>

==יצירתו ופרסים בהם זכה==
קולקובסקי זכה להכרה בעולם עם פרסום ספרו Main Currents of Marxism (זרמים מרכזיים של המרקסיזם). ב-1982 זכה במלגת מקארתור, בשנת 1991 זכה בפרס ארנסט בלוך ובשנת 2007 זכה בפרס ירושלים. קולקובסקי נחשב לאחד מגדולי הפילוסופים של המאה העשרים והוגה הדעות המוביל של המהפכה הדמוקרטית-ליברלית במזרח אירופה.

===כתביו שתורגמו לעברית===
*על הרשות הנתונה – מבחר מסות, הוצאת ספרית פועלים, 1964
*נוכחותו של המיתוס, תרגום: אליעזר הכהן, הוצאת ספרית פועלים, 1971
*גדולי העבר – ברגסון, תרגום: עודד דגן, הוצאת דביר, 1988
*שיחות עם השטן, תרגום: מיכאל הנדלזלץ, עריכה: אביעד קליינברג, הוצאת מפה, 2004
*[https://www.jstor.org/stable/23926086 אגדת הקיסר קנדי: פולמוס אנתרופולוגי חדש], תרגום: יעקב גולומב, מאזנים כרך ס"א, גיליון 5–6, אגודת הסופרים העברים, 1987
**אגדת הקיסר קנדי, תרגום: שולמית הראבן, אלפיים 6, עם עובד, 1992

==קישורים חיצוניים==

* 
* לשק קולקובסקי, [https://mida.org.il/2019/06/14/מברהמ-ועד-פולין-השקר-הגדול-של-הטוטליט/ מברית המועצות ועד פולין: השקר הגדול של הטוטליטריות], אתר מידה, 14 ביוני 2019
* 
* 
* 
* 

==הערות שוליים==

קטגוריה:קצרמר היסטוריונים
קטגוריה:פילוסופים של המאה ה-20
קטגוריה:סופרים פולנים
קטגוריה:סגל אוניברסיטת אוקספורד
קטגוריה:סגל אוניברסיטאות בפולין
קטגוריה:זוכי פרס ירושלים
קטגוריה:זוכי הרצאת ג'פרסון
קטגוריה:עמיתי מקארתור
קטגוריה:זוכי פרס השלום של התאחדות הסופרים הגרמנית
קטגוריה:זוכי פרס ארסמוס
קטגוריה:פילוסופים פולנים
קטגוריה:בוגרי אוניברסיטת ורשה
קטגוריה:זוכי פרס שארל ויון למסאות אירופית
קטגוריה:אבירי מסדר העיט הלבן
קטגוריה:זוכי פרס ארנסט בלוך
קטגוריה:פולנים שנולדו ב-1927
קטגוריה:פולנים שנפטרו ב-2009
איירה גיטלר

איירה גיטלר (באנגלית: Ira Gitler; 8 בדצמבר 1928 - 23 בפברואר 2019) היה עיתונאי, מבקר והיסטוריון ג'אז יהודי אמריקאי. כיהן כחבר סגל בבית הספר מנהטן למוזיקה וכאוצר שותף של אוסף הג'אז של הסמית'סוניאן.
==ביוגרפיה==
גיטלר נולד בברוקלין, ניו יורק. כבר בשנות הארבעים, עת היה תלמיד תיכון, כתב על מוזיקת סווינג והיה מבין הראשונים שגילו את הבי בופ.

בין השנים 1950–1955 עבד כמפיק מוזיקלי בחברת התקליטים פרסטיז' (Prestige). בשנות החמישים טבע את המונח "סדיני צליל" על מנת לתאר את סגנון הנגינה של ג'ון קולטריין.

גיטלר היה כותב קבוע ועורך במגזין דאון ביט ופרסם גם ב-JazzTimes ,Jazz Improv, הניו יורק טיימס, פלייבוי, וילג' ווייס ועוד.

כתב וערך עשרות ספרים אודות ההיסטוריה של הג'אז, חלקם יחד עם לאונרד פד'ר ואחרים.

גיטלר כתב מאות הערות אלבום (liner notes), והיה מרואיין קבוע בתוכניות טלוויזיה וסרטים תיעודיים אודות ההיסטוריה של הג'אז.

בשנת 1974 הוענקה לו מלגת גוגנהיים.

גיטלר נודע גם ככותב מאמרים וספרים בנושא הוקי קרח.

נפטר בניו יורק ב-23 בפברואר 2019.

==מבחר ספרים פרי עטו==
<div style="direction: ltr;">
* Jazz Masters of the Forties; New York: Macmillan, 1966
*The Encyclopedia of Jazz in the Seventies, with Leonard Feather; New York: Horizon Press, 1976 .
* Swing to Bop: An Oral History of the Transition in Jazz in the 1940s; New York: Oxford University Press, 1985. .
* The Biographical Encyclopedia of Jazz, with Leonard Feather and the assistance of Swing journal (Tokyo); New York: Oxford University Press, 1999. 
* The Masters of Bebop: A Listener's Guide; New York: Da Capo Press, 2001. 
</div>

==קישורים חיצוניים==
* [https://web.archive.org/web/20070209043429/http://www.msmnyc.edu/catalog/facbio.asp?fid=1008172953 דף איש סגל בבית הספר למוזיקה במנהטן] 
* [http://jazzicons.com/ji_gillespie.html על השפעתו של גילספי עליו] 
* סקוט יאנאו [http://www.answers.com/topic/ira-gitler על איירה גיטלר] 

קטגוריה:ניו יורק: אישים
קטגוריה:מפיקים מוזיקליים אמריקאים
קטגוריה:עיתונאים יהודים אמריקאים
קטגוריה:מבקרי ג'אז
קטגוריה:זוכי מלגת גוגנהיים
קטגוריה:אמריקאים שנולדו ב-1928
קטגוריה:אמריקאים שנפטרו ב-2019
דיסני פנטזי

דיסני פנטזי (באנגלית: Disney Fantasy – "הפנטזיה של דיסני") היא אחת משתי ספינות טיולים אשר הוזמנו על ידי חברת וולט דיסני עבור חברת הבת של החברה – קו הספנות דיסני. הספינה הוזמנה ב-22 בפברואר 2007 ממספנות מייר, בפאפנברג שבגרמניה, ובניית שלד הספינה החל במרץ 2009. הספינה הושלמה והחלה לפעול בשנת 2012.

==נתוני הספינה==
* טונאז': 128,000
* אורך: 330 מטרים
* רוחב סיפון: 37 מטרים
* חדרי אורחים: 1,250

== קישורים חיצוניים ==

* [https://web.archive.org/web/20050429004435/http://disneycruise.disney.go.com/disneycruiseline/index אתר הבית של קווי ספנות דיסני]

קטגוריה:אוניות נוסעים
דיסני דרים

דיסני דרים (באנגלית: Disney Dream – החלום של דיסני) היא אחת משתי ספינות טיולים אשר הוזמנו על ידי חברת וולט דיסני עבור חברת הבת של החברה – קו הספנות דיסני. הספינה הוזמנה ב-22 בפברואר 2007 ממספנות מייר, בפאפנברג שבגרמניה, ובניית שלד הספינה החל במרץ 2009. הספינה החלה לפעול בשנת 2011.

==נתוני הספינה==
* טונאז': 128,000
* אורך: 330 מטרים
* מספר סיפונים: 13
* רוחב סיפון: 37 מטרים
* חדרי אורחים: 1,250
* מספר נוסעים: 4,000
* מספר אנשי צוות: 945

== קישורים חיצוניים ==

* [https://web.archive.org/web/20050429004435/http://disneycruise.disney.go.com/disneycruiseline/index אתר הבית של קווי ספנות דיסני]

קטגוריה:אוניות נוסעים
סולאנז' ג'ומאייל

סולאנז' ג'ומאייל (בערבית: صولانج الجميّل; תעתיק מדויק: צולאנג' אלג'מיל; נולדה ב-1949) היא פוליטיקאית לבנונית. אלמנתו של נשיא לבנון לשעבר, בשיר ג'ומאייל.

==ביוגרפיה==
סולאנז' ג'ומאייל נולדה בשם סולאנז' תונתנג'י (בערבית: صولانج توتنجي ; תעתיק מדויק: צולאנג' תונתנג'י) למשפחה נוצרית ארמנית מביירות, בירת לבנון. בשנת 1977 נישאה לבשיר ג'ומאייל, לימים נשיא לבנון, והמירה את דתה לנצרות מרונית. היא הצטרפה למפלגת הכתאיב ("הפלנגות הנוצריות"), אשר בעלה נמנה עם בכיריה, ולקחה חלק פעיל בפעילות הפוליטית של המפלגה. בשנת 1978 נולדה בתם הבכורה של בני הזוג, מאיה. היא נהרגה בשנת 1980 בהתפוצצות מכונית תופת שכוונה ככל הנראה לפגוע בבשיר. באותה השנה נולדה בתם השנייה, וב-1982 נולד לבני הזוג בנם נדים.

ב-14 בספטמבר 1982 התאלמנה מבעלה, שנהרג בפיצוץ מטען חבלה במרכז חברתי בו נאם. לאחר מות בעלה פעלה רבות להנצחת זכרו. אחת מפעולותיה המשמעותיות הייתה הקמת אנדרטה גדולה בכיכר סאסין שברובע אשרפייה בביירות. בכל שנה נערכות מול האנדרטה עצרות זיכרון גדולות לזכרו של בשיר ג'ומאייל, והמקום ידוע כמעוז מפלגות הימין הנוצריות אשר מרבות לכנס את תומכיהן לעצרות המוניות בכיכר, ומול האנדרטה בפרט.

ג'ומאייל מתנגדת לנוכחות זרה בלבנון ונחשבת לפוליטיקאית אנטי-סורית בעלת דעות מרכזיות ופרו-מערביות. על רקע זה, נאלצה לפרוש מתפקידה הרם במפלגת הכתאיב, היות שמשנת 1986 ועד לסיום הסדר הסורי בלבנון, בשנת 2005, עמדו בראש המפלגה נציגים פרו-סורים אשר פעלו להדיר את מתנגדיהם, ובראשם משפחת ג'ומאייל, מרשימת המפלגה לפרלמנט. בנה נדים, ביחד עם אלי כראמה, הקים במפלגה גוף אופוזיציוני בשם "האופוזיציה של הכתאיב", וג'ומאייל הצטרפה לגוף.

ג'ומאייל נמנית עם האנשים שייסדו את הארגון הפוליטי "קורנת שהוואן" ב-30 בינואר 2001. המייסדים כללו עשרים ותשעה מדינאים ואנשי רוח, רובם נוצרים, אשר קראו בין השאר לנסיגת הצבא הסורי מלבנון. ג'ומאייל ידועה בתמיכתה בנשיא ארצות הברית לשעבר ג'ורג' בוש והמלחמה בעיראק, והיא אחת מהפוליטיקאים הלבנונים הבודדים שהביעו תמיכה גלויה במלחמה זו. כמו כן, היא התבטאה בעבר כנגד חזבאללה וקראה לפירוק המיליציה מנשק.

ג'ומאייל התמודדה בבחירות לפרלמנט פעם אחת בלבד, בבחירות הכלליות של 2005. היא התמודדה על המושב המרוני כמועמדת מטעם מפלגת הכתאיב במחוז ביירות ונבחרה לפרלמנט. לפני הבחירות היא נפגשה, ביחד עם בנה נדים, עם נציגים מהזרם הפטריוטי החופשי בהנהגת מישל עאון, מה שהפנה אליה חצי ביקורת רבים מהגוש האנטי-סורי. רבים האשימו אותה ב"זגזוג", ביניהם ראש מפלגת הכתאיב אמין ג'ומאייל, אחיו של בעלה המנוח. בבחירות הכלליות של 2009 העדיפה ג'ומאייל שלא להתמודד בעצמה, והודיעה על תמיכתה במועמדות בנה נדים; הוא התמודד בבחירות מטעם מפלגת הכתאיב במחוז ביירות, ונבחר לפרלמנט.

==קישורים חיצוניים==

* 
* [https://web.archive.org/web/20160303213109/http://www.lpmonitor.org/en/mpdetails.php?id=9408 הפרופיל של סולאנז' ג'ומאייל באתר הפרלמנט הלבנוני]
* [http://www.ricardokaram.com/Interviews.aspx?ID=145&Key=S קטע מידע קצר על סולאנז' ג'ומאייל באתרו של ריקרדו כרם]
* [https://web.archive.org/web/20181216031004/http://www.bachirgemayel.org/ האתר הרשמי של בשיר ג'ומאייל]

קטגוריה:פוליטיקאיות לבנוניות
קטגוריה:חברי פורום קורנת שהוואן
קטגוריה:נוצריות מזרח תיכוניות
קטגוריה:נשים לבנוניות
סולאנז'
קטגוריה:ילידות 1949
שקנאי פיליפיני

שקנאי פיליפיני (שם מדעי: Pelecanus philippensis) הוא מין במשפחת השקנאיים. הוא מתרבה בדרום אסיה מדרום פקיסטן והעוף הלאומי של מחוז סינד, תפוצתו מהודו עד אינדונזיה בגופים מימיים בפנים הארץ ובחופים, במיוחד באגמים רדודים. הקן הוא ערימה של צמחייה שנמצאת על עץ. התטולה כוללת בדרך-כלל שלוש עד ארבע ביצים.

==תיאור==
השקנאי הפיליפיני הוא קטן יחסית לבני משפחתו, אך עדיין גדול יחסית לעוף מים. אורכו נע בין 125 ל-152 ס"מ ומשקלו נע בין 4.1 ל-6 ק"ג. הוא ברובו לבן, עם ציצית, זנב ועורף אפורים. בעונת החיזור, לחלק התחתון של כנפיו ולגבם יש גוון ורוד. מחוץ לעונת החיזור האזורים האלה לבנים לגמרי והציפורים הצעירות יותר חומות מאשר לבנות. כפי ששמו באנגלית מציין, לשקנאי הפיליפיני נקודות אפורות על מקורו בעת עונת החיזור.

השקנאי הפיליפיני הוא עוף יציב עם תנועות מקומיות והוא נפוץ לטווח רחב יותר מחוץ לעונת החיזור. כמו רוב השקנאים האחרים, הוא תופס דגים בעזרת שק העור שנמצא בתחתית מקורו בזמן שהוא שוחה על פני המים.

בגלל הרס בתי גידול מתמשך והפרעה על ידי בני-אדם, המספרים של השקנאי הפיליפיני התדלדלו. לאחר שהתגלה שהשקנאי הפיליפיני הוא לא נדיר כשחשבו, הוא הורד בסולם הדרגות של ה-IUCN מפגיע לקרוב לסיכון ב-2007, אף על פי שהשקנאי נכחד בפיליפינים מאז אמצע המאה ה-20.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
פיליפיני
קטגוריה:הפיליפינים: עופות
קטגוריה:הודו: עופות
ריברסליי

ריברסליי (אנגלית: Riversleigh) הוא אתר מאובנים הממוקם בצפון קווינסלנד שבאוסטרליה. האתר משתרע על כמאה קמ"ר וכולל מאובנים של יונקים, עופות וזוחלים מתקופת האוליגוקן והמיוקן. המאובנים באתר נמצאים בשכבת אבן הגיר שנוצרה בבריכות מים מתוקים ומערות כאשר המערכת האקולוגית עברה תהליך של מעבר מיער גשם לאזור עשבוני. האתר מהווה חלק מהפארק הלאומי לון היל והוכר כאתר מורשת עולמית בשנת 1994.

באתר נמצא הריכוז הגבוה ביותר בעולם של מאובני עטלפים, כשלושים וחמישה מינים. כמו כן נמצא באתר מאובן המהווה את האב הקדמון של יונקי הביב וכן האב הקדמון של הזאב הטסמני.

==קישורים חיצוניים==

* [http://environment.gov.au/heritage/places/world/fossil-riversleigh/index.html מידע] באתר אתרי המורשת העולמית האוסטרליים
* [http://www.rivsoc.org.au האגודה המדעית של ריברסליי]
* 

קטגוריה:קווינסלנד: גאוגרפיה
יגאל כרמל

יגאל כרמל (נולד ב-10 במרץ 1970) הוא מוזיקאי ישראלי.

==ביוגרפיה==
יגאל כרמל נולד בפריז ב-1970. ב-1976 עלה עם משפחתו לישראל והתגורר באור עקיבא. שמונה שנים לאחר מכן עבר לפנימייה של תיכון כצנלסון בכפר סבא, שם גם החל לכתוב שירים ולנגן על גיטרה. הושפע מדייוויד בואי, לאונרד כהן, סרז' גינסבורג, ז'אק ברל ושרל אזנבור.

בראשית שנות התשעים עבר לתל אביב והשלים לימודים חלקיים ברימון ובבית הספר למשחק של יורם לווינשטיין. ב-1995 הוחתם ב-אן אם סי. שנה לאחר מכן יצא אלבומו הראשון, שנשא את שמו, בהפקת אלי ניסן מלהקת פורטרט. שניים משירי האלבום, "שיר אהבה" ו"הכל הסתדר", עובדו לקליפים בבימויו של אחיו מרקו כרמל, האחרון אף נבחר לאוסף "נמס בגשם" בעריכתו של יואב קוטנר.

ב-2003, שבע שנים לאחר צאת אלבומו הראשון, השלים כרמל את אלבומו השני, "מכתבים לסילביה", בהפקת אמיר צורף, שזכה להצלחה יפה הן ברדיו והן בערוץ 24 הצעיר, בעיקר בזכות השירים הבולטים: "מלנה", "רק אל תשקרי", "שיר צרפתי" ו"מכתבים לסילביה". את הקליפים שנלוו לשני השירים הראשונים ביים איתי לב ואת השניים הנוספים – מרקו כרמל.

ב-2005 חיבר כרמל פסקול לשני סרטים דוקומנטריים שביים מרקו כרמל: "שניות של תהילה" ו"שאלה של זמן", כמו כן השתתף בסדרה "ילדי הים האדום" אותה ביים. שנה לאחר מכן ניגן והיה שותף בהפקת אלבומה האחרון של סיון שביט, וניל, ואחר כך הקליט עם יובל גורביץ' שיר שנכלל באלבום השני שלו, עורב, וניגן באלבום הבכורה של מוטי ביקובסקי שיצא ב-2009.

בשנים 2009-2012 יצר יגאל כרמל את הפסקול לסדרות "נשרים" אותה ביים מרקו כרמל, ו"מבצע קיפוד" אותה ביים יוסי קרן.

בשנת 2010 הוציא את אלבום הסולו השלישי שלו, "אהבות זמניות", בהפקת עובד אפרת. בין המשתתפים באלבום: רונה קינן, ורד קלפטר וסיון שביט.

יגאל כרמל הוא אחיו הצעיר של הבמאי והתסריטאי מרקו כרמל. השניים הרבו לשתף פעולה, כאשר יגאל יצר את הפסקול של הסדרות שביים מרקו.

==דיסקוגרפיה==
* יגאל כרמל (1996)
* מכתבים לסילביה (2003)

===פסקול===
* "שניות של תהילה", מרקו כרמל, 2005
*"שאלה של זמן", מרקו כרמל, 2005

==קישורים חיצוניים==

==הערות שוליים==

קטגוריה:מוזיקאים ישראלים
קטגוריה:בוגרי תיכון כצנלסון
קטגוריה:ישראלים ילידי צרפת
קטגוריה:אור עקיבא: אישים
קטגוריה:ישראלים שנולדו ב-1970
חאאן

חָאאֵן (בספרדית: Jaén) היא עיר באנדלוסיה שבדרום ספרד. אוכלוסייתה כוללת 111 אלף תושבים.

כאשר המוסלמים שלטו במקום במשך 500 שנה היא נקראה בפיהם جيان (גָ'יַאן). 

העיר ידועה בשל תעשיית שמן הזית המשגשגת בה. 

בעשורים האחרונים גברה התיירות בעיר. תיירים מבקרים בעיקר ברחובות הצרים של הרובע ההיסטורי של העיר, ובהרי סנטה קטלינה המקיפים אותה.

==קישורים חיצוניים==

* 
* 

==הערות שוליים==

קטגוריה:אנדלוסיה: ערים
קטגוריה:יישובים שהוקמו ב-1833
נבחרת אוסטרליה בכדורסל נשים

נבחרת אוסטרליה בכדורסל נשים (המכונת:האופאל) היא קבוצת כדורסל הנשים הלאומית של אוסטרליה. 

===משחקים אולימפיים===
הנבחרת השתתפה ב-8 משחקים אולימפיים וזכתה 3 פעמים ברציפות במדליית כסף (סידני 2000, אתונה 2004 ובייג'ינג 2008) ובשלוש מדליות ארד (אטלנטה 1996, לונדון 2012 ו- פריז 2024).

===אליפויות עולם===
הנבחרת השתתפה ב-16 אליפויות העולם בהן זכתה במדליית הזהב (2006) לאחר ניצחון בגמר הטורניר על רוסיה 91-74 במדליית כסף ב-2018 לאחר הפסד בגמר לארצות הברית, ו-4 פעמים במדליית הארד (1998, 2002 2014, 2022). היא הייתה לנבחרת הלא-אמריקאית הראשונה מאז ברית המועצות ב-1983 שזוכה באליפות העולם.

==קישורים חיצוניים==

* 
* [https://www.fiba.basketball/federation/Australia נתונים מאתר פיב"א]

==הערות שוליים==

אוסטרליה
קטגוריה:אוסטרליה: כדורסל
קטגוריה:נבחרות אוסטרליה
קטגוריה:אוסטרליה: ספורט נשים
קבוצת יבנה

חברי קבוצת רודגס בעת שיעור ב[[תלמוד, שנות השלושים]]
בית הכנסת בתכנון האדריכל דוד קאסוטו]]

קְבוּצַת יַבְנֶה היא קבוצה הנמצאת בתחומי מועצה אזורית חבל יבנה, כ-6 ק"מ מזרחית לאשדוד. באזור התוחם את כביש 7, בין מחלף אשדוד למחלף בית רבן. היא נחשבת ל"אם הקבוצות הדתיות" ומשתייכת לתנועת הקיבוץ הדתי, איגוד הקבוצות של הפועל המזרחי.

== ייסוד ==
קבוצת המייסדים (וביניהם צוריאל אדמנית) התגבשה בגרמניה במסגרת ברית חלוצים דתיים (בח"ד).

חברי הקבוצה עלו לארץ ישראל ב-1929 והקימו בשנת 1931 את "קבוצת רודגס" בכפר אברהם שליד פתח תקווה (באדמות של אברהם ארטן). המייסדים של הקיבוץ הם חלקם מקבוצת רודגס שבאו מגרמניה.

בחורף 1940–1941, עבר הקיבוץ למקומו הנוכחי בשפלת החוף בעידודם של הרב מאיר בר-אילן ומנחם אוסישקין. הקיבוץ הוא קיבוץ שיתופי ובשנות האלפיים, נחשב לאחד הקיבוצים המבוססים מבחינה כלכלית.

במאי 1948, במהלך מלחמת העצמאות, החלו להיערך בקיבוץ לאפשרות שיותקפו על ידי הצבא המצרי, כפי שקרה ליד מרדכי הדרומית יותר. תעלות נחפרו, כמה מחברי הקיבוץ הכינו מוקשים מאולתרים, ונשלחו כוחות תגבור. בהפצצה של מטוס מצרי ב-24 במאי נהרגו שלושה מחברי הקיבוץ, בהם אב ובתו.

== אוכלוסייה ==
על פי נתוני הקיבוץ בשנת 2015 חיו בו קרוב ל-800 נפש, מהם 400 חברים ומועמדים (מגיל 18 עד 97), מעל 300 ילדים, כ-30 תושבים וקבוצות של צעירים במסגרות חינוכיות שונות.

==מבנה הקהילה==
קבוצת יבנה היא קהילה שיתופית והומוגנית.
הקיבוץ לא עבר הפרטה בדומה לקיבוצים אחרים ולכן ההון הוא לא פרטי אלא של הקיבוץ והתקציב שווה לכל חבר לפי צרכיו. ישנו תקנון ובו כללים המחייבים את הכלל.

בקהילה יש הליך של קבלת החלטות באופן שיתופי, כל חבר יכול להביע את דעתו באספת החברים, ההצבעה נעשית באופן חשאי או בהרמת אצבע.

רב הקבוצה הוא אילעאי עופרן.

==ענפי חקלאות ותעשייה==
* ענף "בעלי הכנף" הכולל מדגרות לאפרוחי רבייה ולהודים וכן לולי רבייה.
* רפת חלב ושלוחת עגלים לפיטום.
* מכון תערובת משוכלל, ומרכז-מזון לבעלי חיים.
* ענף גידולי שדה ובו כותנה, חמניות וגידולי תעשייה אחרים.
* מפעל שימורים "קבוצת יבנה מוצרי מזון" למלפפונים וזיתים כבושים, ובית בד לייצור שמן זית.
* חברת "עדי" לייצור והרכבה של שעוני יד.

==חינוך וספורט==
במקום מצוי בית ספר יסודי ליישובי המועצה, וכן התיכון הקיבוצי בדרום (הכולל פנימייה), המשרת חלק מנערי הקיבוץ הדתי ויישובי הסביבה. בסמוך לקבוצה מצויות ישיבת כרם ביבנה וקרית החינוך גבעת וושינגטון.

פנים מבנה ה[[ספרייה העיונית, "בית עֶקֶד" בקיבוץ, 2007]]לילדי הקיבוץ ניתן מגוון רחב של חוגים בתחומים השונים כגון טניס, ג'ודו, כלי מוזיקה, רובוטיקה, מחול וציור.

בקיבוץ פועלת מכינה קדם צבאית לבנות דתיות בשם "צהלי" וכן שבט של הצופים הדתיים.

==קישורים חיצוניים==

* 
* [http://www.adiwatches.co.il שעוני "עדי"] - אתר מפעל השעונים, "עדי"
* [http://www.pickles.co.il/ קבוצת יבנה מוצרי מזון] - אתר המפעל
* 
* 
* [https://jfc.org.il/news_journal/27621-2/92345-2/ קיבוץ יבנה מציין את שמחת בית השואבה בחג הסוכות, אוקטובר 1951], באתר ארכיון הסרטים הישראלי בסינמטק ירושלים

* 

==הערות שוליים==

*
קטגוריה:קיבוצים
קבוצת יבנה
קטגוריה:מועצה אזורית חבל יבנה
קטגוריה:יישובים שהוקמו ב-1941
The Kissing Bandit

The Kissing Bandit הוא סרט מוזיקלי שהופק על ידי אולפני הסרטים MGM. הסרט בוים בידי לאסלו בנדקט והתסריט נכתב בידי ג'ון הרדינג ואיזאבל לנהארט. בתפקידים הראשיים משחקים: פרנק סינטרה וקתרין גרייסון. הסרט יצא בשיאה של תקופת הסרטים המוזיקליים והאולפנים שחיפשו כמעט בכל מחיר את הלהיט הבא וניסו כמעט כל סוג של סיפור או רעיון. זהו סרט מוזיקלי תקופתי שעלילתו מתרחשת בזמן השלטון הספרדי במקסיקו ובקליפורניה. היה זה שיתוף הפעולה השלישי והאחרון בין פרנק סינטרה וקתרין גרייסון באולפני MGM, לאחר הרימו עוגן שיצא בשנת 1945 וזה קרה בברוקלין שיצא בשנת 1947.

== עלילה ==
ריקרדו (פרנק סינטרה) הוא בנו של בעל פונדק מקסיקני שהגיע לקליפורניה כדי לקבל את הניהול לבית מלון הנמצא בבעלות המשפחה. לאחר מותו של אביו, מגלה ריקרדו את התגלית המבהילה כי יותר משאביו היה ידוע כבעל פונדק ומנהל מלון, הוא היה ידוע כ"שודד המנשק". גנב נועז שתאבונו לפשיעה משתווה רק לכישרונו לרומנטיקה עם הגברות. כאשר גובה מיסים חדש מגיע מספרד ומתחיל לגבות מיסים בצורה דורסנית ושתלטנית בארץ מולדתו, מחליט ריקרדו ללכת בעקבות אביו ו"משחרר" את הממון אותו השיג גובה המיסים בדרכו העוינת. בעקבות מעשיו זוכה ריקרדו גם בליבה של תרזה (קתרין גרייסון), בתו של המושל.

== ביקורת ==

בעת יציאת הסרט לאקרנים קיבל הסרט ביקורות שרובן היו תומכות על התסריט המוזיקה ועל משחקו של סינטרה. היום לא ניתן למצוא כל זכר לביקורות אלה באתרי האינטרנט או בעיתונות המקצועית, הסרט מוגדר כאחד הגרועים של סינטרה והשילוב בין קולו לקולה האופראי של גרייסון נחשב ללא מוצלח בלשון המעטה.

== שחקנים ==

* פרנק סינטרה - ריקרדו
* קתרין גרייסון - תרזה

== קישורים חיצוניים ==

קטגוריה:סרטים מוזיקליים אמריקאיים
קטגוריה:סרטי 1948
קטגוריה:סרטי מטרו גולדווין מאייר
קטגוריה:סרטי פרנק סינטרה
סבהא

סַבְּהָא (בערבית: سبها) היא עיר בדרום־מערב לוב בעלת אוכלוסייה של כ־99,000 איש. היסטורית העיר שימשה כבירה של אזור פזאן וכיום היא בירת מחוז סבהא. העיר נמצאת בנווה מדבר לצד אגם המוקף תמרים והיא מהווה מרכז חקלאי לחקלאות באזור וכן נמצא לידה בסיס צבאי גדול. העיר נמצאת על הצטלבות של שתי דרכים ראשיות המחברות את החוף האטלנטי עם פנימה של אפריקה.

העיר נודעת גם עקב מבצר סבהא שנבנה בתקופת הכיבוש האיטלקי. המבצר מופיע על השטר הלובי של 10 דינר. כיום משמש המבצר כמתקן צבאי.

במרץ 1977 הצהיר מועמר קדאפי בסבהא על פתיחת עידן שלטון ההמון בלוב ושינוי שמה של לוב למדינה הסוציאליסטית הערבית של ההמונים.

==קישורים חיצוניים==

* 

==הערות שוליים==

קטגוריה:לוב: ערים
ברוריה דייוויד

ברוריה דייוויד (1938 – י"ט בניסן ה'תשפ"ג, 9 באפריל 2023) הייתה אשת חינוך והגות חרדית, מנהלת סמינר בית יעקב בירושלים. בתו של הרב יצחק הוטנר, ועורכת ספרי פחד יצחק.

==קורות חיים==
דייוויד הייתה בתו היחידה של הרב יצחק הוטנר, שהיה ראש ישיבת רבי חיים ברלין. הייתה יחד עם הוריה ובעלה באחד המטוסים שנחטפו לשדה דוסון על ידי מחבלי החזית העממית לשחרור פלסטין, בשנת 1970.

הייתה בעלת תואר דוקטור מאוניברסיטת קולומביה בניו יורק. התואר הוענק לה בשנת 1971, והנושא של העבודה היה 'תפקידו הכפול של הרב צבי הירש חיות: מסורתי ומשכיל'. בעבודה מתארת דייוויד את הסינתזה שקיים הרב חיות בין העולם הרבני האורתודוקסי ובין עולם ההשכלה.

דייוויד ערכה יחד עם בעלה את סדרת ספריו של אביה "פחד יצחק" ותרגמה את דבריו מיידיש לעברית.

הרבנית הייתה נשואה לרב יונתן דייויד, ראש ישיבת פחד יצחק בהר נוף בירושלים.

נפטרה בי"ט בניסן ה'תשפ"ג, 9 באפריל 2023.

==קישורים חיצוניים==
* ברוריה דייוויד, [http://www1.cs.columbia.edu/~spotter/david-chajes.pdf תפקידו הכפול של הרב צבי הירש חיות: מסורתי ומשכיל], באתר של אוניברסיטת קולומביה

==הערות שוליים==

קטגוריה:אנשי חינוך יהודים אמריקאים
קטגוריה:מתרגמים יהודים אמריקאים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:מתרגמים ישראלים
קטגוריה:רבניות חרדיות ישראליות
קטגוריה:משפחת הוטנר
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בעלות תואר דוקטור מאוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:ניצולי תקריות ואסונות תעופה
קטגוריה:ישראלים שנחטפו
קטגוריה:ישראליות שנולדו ב-1938
קטגוריה:ישראלים שנולדו ב-1938
קטגוריה:ישראליות שנפטרו ב-2023
קטגוריה:ישראלים שנפטרו ב-2023
ליקוי החמה המלא ב-22 ביולי 2009

ליקוי החמה ב[[קוריגרם, בנגלדש]]
מסלול הליקוי
ליקוי החמה המלא ב-22 ביולי 2009 היה ליקוי חמה מלא, שבשיאו הוסתרה השמש על ידי הירח במשך 6:39 דקות. ליקוי זה הוא ה-37 מתוך 71 בסדרת סארוס מס' 136. ניתן היה לצפות בו בעיקר באזורים נרחבים של הודו וסין.

ליקוי זה היה הארוך ביותר במאה ה-21. הליקוי הקודם שהיה ארוך ממנו (בשיאו נמשך 6:53 דקות) התרחש ב-11 ביולי 1991, והבא צפוי להיות רק ב-13 ביוני 2132.

במהלך הליקוי, מסלול צל הירח התחיל בצפון מערב הודו סמוך למומבאי, והמשיך מזרחה בסמוך לערוץ נהר הגנגס, באזור ורנאסי. בהמשך עבר במזרח נפאל, דרך צפון בנגלדש ובהוטן, חלף על פני צפון בורמה, חצה את מרכז סין אל האוקיינוס השקט, כולל איי מרשל וקיריבטי. צל חלקי נראה באזורים נרחבים בדרום-מזרח אסיה ובצפון מזרח אוקיאניה. על פי מומחי נאס"א, המקום הטוב ביותר לצפייה בליקוי החמה היה ביישוב טרגנה שבצפון הודו. על פי מומחים אחרים, המקום הטוב ביותר היה במזרח סין.

הליקוי המלא החל בשעה 00:51 (לפי UTC). הליקוי המקסימלי (שנמשך לאורך הזמן הרב ביותר, 6:39 דקות) התרחש בשעה 02:35 מעל לאוקיינוס השקט, כ-100 קילומטר דרומית לאיי בונין, שמדרום ליפן.

==קישורים חיצוניים==

* אבי בליזובסקי, [http://www.hayadan.org.il/the-longest-eclipse-0907095/ ב-22 ביולי - ליקוי החמה הארוך ביותר], 9 ביולי 2009, אתר הידען
* ענת שיחור-אהרונסון, [http://www.nrg.co.il/online/55/ART1/916/249.html?hp=1&loc=5&tmp=519 מכת שמש - אל תפספסו את ליקוי החמה בסין], 14 ביולי 2009, אתר nrg
* [http://eclipse.gsfc.nasa.gov/SEmono/TSE2009/TSE2009.html פרטים על ליקוי החמה], באתר נאס"א

2009
קטגוריה:2009 במדע
ארץ הנהר

ארץ הנהר (באנגלית: River Country) היה פארק המים הראשון שנבנה באתר הנופש וולט דיסני וורלד. הפארק נפתח ב-20 ביוני 1976 ונסגר ב-1 בספטמבר 2001 (ההודעה הרשמית על סגירתו באה ב-2005), ככל הנראה בגלל הידלדלות מספר המבקרים אחרי פתיחת חוף סופת השלגים ולאגונת הטייפון, שני פארקי המים הנוספים של דיסני.

==היסטוריה==
הפארק הוקם על גדת אגם, סמוך לאי התגליות, והיה בפועל חלק מאתר הנופש מצודת השממה של דיסני. בהתאם לתמה של אתר הנופש, נבנה הפארק בסגנון כפרי פשוט, ברוח שאיזכרה במשהו את המערב הפרוע ואת הנופים שתוארו בספרי מארק טוויין. במהלך בניית הפארק נבנה סכר בעל מראה טבעי בין האגם לפארק, ונוצרה לגונה פנימית. מערכת סינון תת-קרקעית אפשרה מעבר מים מהאגם לתוך הלגונה הפנימית. בשטחי הפארק הוצבו סלעי ענק מלאכותיים, בדומה למתקן רכבת הר הרעם הגדול שבממלכת הקסם). הצלחתו הגדולה של הפארק, שהדמות שזוהתה איתו הייתה כוכב הסרטונים המונפשים "גופי," הובילה את חברת דיסני לפתוח שני פארקי מים נוספים, ששטחם גדול יותר, ואלו משכו בהתמדה קהל מבקרים גדול יותר. חברת דיסני ניסתה להחיות את הפופולריות של הפארק, בשנות התשעים של המאה הקודמת, באמצעות כינון מסורת של "מסיבת מים כל-אמריקנית", אך הניסיון לא צלח. 

==מוקדי עניין בפארק==
הפארק כלל מספר מוקדי עניין ומתקנים, עמם ניתן למנות את:
* "וופ אן הולר הולו" (Whoop 'n' Holler Hollow) - שתי מגלשות מים שגובהן 79 מטרים ואורכן 49 מטרים. מוצא המגלשות היה לתוך הלגונה המלאכותית, ששטחה היה 2,000 מ"ר.
* "מפלי המגלשה החלקלקה" (Slippery Slide Falls) - שתי מגלשות מים שמוצאן לתוך בריכה גבוה יותר שנקראה "בריכת מעלה הזרם" (Upstream Plunge) - בריכה שהכילה 1,250 מ"ק מים.
*"האשדות המקציפים" (White Water Rapids) - מגלשה מקורה, שאורכה 100 מטרים.
* "שביל הטבע נקודת הברוש" (Cypress Point Nature Trail) - מסלול נופים על טיילת עץ מוגבהת, אל תוך ביצת הברושים.

==קישורים חיצוניים==

קטגוריה:דיסניוורלד
קטגוריה:פארקי מים
יחס העדפות

יחס העדפות הוא מושג מפתח בתחום קבלת ההחלטות המתמטית, אשר בבסיס ענף המיקרו-כלכלה.
בבסיס תחום זה הנחה כי יש מקבל החלטות אשר צריך לבחור בין מספר אפשרויות נתונות. יחס העדפות מציין, עבור זוגות של אפשרויות, האם מקבל ההחלטות מעדיף ממש אפשרות אחת על פני השנייה, מעדיף ממש את האפשרות השנייה על פני הראשונה, או אדיש ביניהן. לכן ניתן להשתמש ביחס העדפות כדי לתאר את העדפותיו של מקבל ההחלטות.
== סימון מתמטי ==
מבחינה מתמטית, נהוג להשתמש בסימונים שלהלן. עבור שתי אפשרויות a ו-b, נסמן:
* <math> a\succ b </math> עבור המצב בו מקבל ההחלטות מעדיף ממש את a על פני b.
* <math> b\succ a </math> עבור המצב בו מקבל ההחלטות מעדיף ממש את b על פני a.
* <math> a\sim b </math> עבור המצב בו מקבל ההחלטות אדיש בין אפשרויות a ו-b.
* <math> a\succeq b </math> עבור המצב בו מקבל מעדיף חלש את a על פני b, כלומר, לא ייתכן שהוא מעדיף ממש את b על פני a.
* <math> b\succeq a </math> עבור המצב בו מקבל מעדיף חלש את b על פני a, כלומר, לא ייתכן שהוא מעדיף ממש את a על פני b.

== תכונות של יחס העדפה ==
לרוב מניחים כי יחס ההעדפה של מקבל החלטות מקיים תכונות מתמטיות שונות. בכלכלה לרוב מניחים כייחס ההעדפה מקיים שלמות וטרנזיטיביות. בהינתן הנחות אלו, יחס העדפות הוא קדם סדר מלא על קבוצת האפשרויות.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תורת המשחקים
קטגוריה:מיקרו-כלכלה
אי התגליות (דיסני)

אי התגליות
אי התגליות (באנגלית: Discovery Island) הוא אי ששטחו כ-46,540 מ"ר, הממוקם באגם ביי (Bay Lake) בדיסניוורלד, במדינת פלורידה שבארצות הברית.

==היסטוריה==
בראשית המאה ה-20 כונה האי בשם "האי רז" (Raz Island) על שם המשפחה שהתגוררה באי. בשלהי שנות ה-30 האי נרכש על ידי דלמר ניקולסון בעלות של 800 דולרים. ניקולסון כינה את האי בשם "אי המפרץ השלו" (Idle Bay Isle), והתגורר באי עד שנות ה-50. לאחר שהאי נרכש, שונה שמו לאי ריילס (Riles Island) והאי שימש כאתר ציד לנופשים. בשנת 1965 נרכש האי על ידי חברת בת של חברת וולט דיסני, על מנת להפוך את האי לחלק מאתר הנופש דיסניוורלד.

האתר נפתח בשם "אי המטמון" (Treasure Island) ב-8 באפריל 1974 ושימש כשמורת טבע בה יכלו המבקרים לצפות בבעלי חיים מוגנים. האי שימש כמקום מושבם של דרורים חופיים שקיעתיים (Ammodramus maritimus nigrescens), אשר נכחדו בשנת 1990. האתר נסגר ב-8 באפריל 1999, אולם בעלי החיים שבשמורה הועברו ממנה ב-9 ביולי 1999 לממלכת החיות של דיסני.

לאחר סגירת האי הוכנה תוכנית להפוך את האי ל"אי הערפל" (Myst Island) בו יוכלו המבקרים לחוות בעצמם את המשחק מיסט, אבל התוכנית לא בוצעה משיקולי תקציב.

האי אינו פתוח יותר לקהל, והוא ממתין לפיתוח נוסף. חברת וולט דיסני מתכננת להפוך את האי לאתר שיקרא "מסלול הג'ונגל של דיסני" (Disney's Jungle Trek) במטרה להתחרות ב"מערת התגליות" הסמוכה בפארק עולם הים. במסגרת מסלול זה מתוכננים המבקרים לשחות עם כרישים או דולפינים במהלך סיור מודרך שיימשך כחמש שעות.

על האי נמצא בניין ששמו ארמונו של מוגלי. בנוסף, על האי נכתבה קריפיפסטה בשם: "ננטש על ידי דיסני"

==קישורים חיצוניים==

* [https://web.archive.org/web/20090106142517/http://www.disneyworldtrivia.com/Ask-Lou/Treasure-Island-a.k.a-Discovery-Island-a.k.a.-Riles-Island-a.k.a-Blackbeards-Island...a.k.a.html ההיסטוריה של האי]

קטגוריה:דיסניוורלד
קטגוריה:דיסני: פארקי שעשועים
קטגוריה:פלורידה: איים
אי התגליות (קולומביה הבריטית)

אי התגליות (באנגלית: Discovery Island) הוא אי לא מיושב הממוקם בצידו המזרחי של האי ונקובר בפרובינציית קולומביה הבריטית שבקנדה.

==היסטוריה==
שמו של האי ניתן לו בשנת 1846 על שם אוניית הוד מלכותו דיסקברי אשר שימשה את רב החובל ג'ורג' ונקובר בעת מיפוי החוף המערבי של קולומביה הבריטית בין השנים 1792–1794. האי הסמוך, צ'טהאם נקרא על שם ספינת הליווי של ונקובר - אוניית הוד מלכותו צ'טהאם.

קצהו המזרחי של האי, הנקרא בשם נקודת ציפור הים (Sea Bird Point), מהווה את נקודת המפגש בין מצר הארו ומצר חואן דה פוקה המהווים את הגבול בין קנדה לבין ארצות הברית. בשנת 1886 נבנה בנקודה זו מגדלור (אשר הפך אוטומטי בשנת 1996 אולם עד שנה זו התגוררו מפעילי המגדלור באי ברציפות).

בשנת 1972 הוכרז האי כפארק ואתר נופש בשם "הפארק הפרובינציאלי אי התגליות" (Discovery Island Marine Provincial Park).

==קישורים חיצוניים==

* [http://ilmbwww.gov.bc.ca/bcgn-bin/bcg10?name=17376 ההיסטוריה של האי]
* [https://web.archive.org/web/20071021161431/http://www.fogwhistle.ca/bclights/discvry/ מגדלור אי התגליות]
* [http://www.env.gov.bc.ca/bcparks/explore/parkpgs/discovery_is/ אתר הפארק]

קטגוריה:קולומביה הבריטית: איים
תגליות
איי דיסקברי

קבוצת איי דיסקברי.
איי דיסקברי (באנגלית: Discovery Islands) היא קבוצת איים המצויה במצר דיסקברי (Discovery Passage), בין האי ונקובר לבין קולומביה הבריטית שבקנדה.

האיים כמעט ואינם מיושבים, ומשמשים בעיקר כאתרי נופש ודיג סלמון.

בין האיים נמנים:
* האי קוודרה
* האי קורטז
* האי הרננדו
* האי ריד
* האי מאורלה
* האי סונורה
* האי ת'רלו המזרחי
* האי ת'רלו המערבי
* האי סטיוארט
* האי רדונדה המזרחי
* האי רדונדה המערבי 
* איי רנדוו
* איי התאומים

==קישורים חיצוניים==

* 

קטגוריה:קולומביה הבריטית: איים
דיסקברי
פירמאן

פירמאנים מוצגים בכנסייה יוונית ב[[איסטנבול. מכוח הוראותיהם, הוענקה הכנסייה לקהילה]]
פירמאן (מפרסית فرمان; טורקית Ferman) הוא צו מלכותי שנהג במספר מדינות מוסלמיות בתקופות שונות בהיסטוריה, ובהן האימפריה העות'מאנית, האימפריה המוגולית ובאיראן בתקופתו של השאה מוחמד רזא שאה פהלווי. פירמאנים הוצאו לעיתים גם על ידי שליטים שאינם המונרך, או על ידי עושי דברו. משמעות נוספת שקיבלה המילה פירמאן היא "זיכיון" או חזקה. למשל, הזיכיון שניתן לקהילות דתיות שונות לניהול המקומות הקדושים ניתן כצו והובן כזכיון. 

באימפריה העות'מאנית עסקו הפירמאנים בנושאים חילונים, שכן סמכותו הדתית של הסולטאן הייתה טבועה בו מהיותו הח'ליפה. הפירמאנים קובצו לקודקס, או קנון (Kanun), שהיה מעין קובץ צווים וחיקוקים. 

מקורו של המושג במילה הפרסית שמשמעותה "צו" או "פקודה". 

==דוגמאות לפירמאנים==
*על פי המסורת המקומית, בכנסייה במנזר סנטה קתרינה שבחצי האי סיני, שמור פירמאן אשר נטען כי נחתם בידי מוחמד עצמו. הפירמאן העניק הגנה למנזר מפני פוגעים מוסלמים.
*פירמאן שהוצא בשמו של הסולטאן אהמט השלישי בשנת 1727 אישר את הקמת בית הדפוס הראשון באיסטנבול.
*"פירמאן הטנזימאט" שפרסם הסולטאן אבדילמג'יט הראשון ב-3 בנובמבר 1839, פתח את תקופת ההתחדשות והרפורמה באימפריה העות'מאנית באמצע המאה ה-19. 
*ב-28 באוגוסט 1840 פרסם שליט מצרים מוחמד עלי פירמאן המכריז על חפותם של יהודי דמשק, לאחר עלילת דמשק. 
*ב-5 בינואר 1856 פרסם הסולטאן הטורקי פירמאן שהתיר את חפירת תעלת סואץ. 
*פירמאן מ-1880 התיר לארכאולוגים גרמנים לחקור את שרידי פרגמון. 

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:האימפריה העות'מאנית: חוק ומשפט
אלפא ואומגה

שמאל
אלפא ואומגה (האות הראשונה והאות האחרונה באלפבית היווני, בתרגום לעברית לעיתים "אלף ותיו") הוא סמל וביטוי נוצרי שמקורו במספר מקומות בספר חזון יוחנן בברית החדשה, המייצג את אלוהים, לדוגמה:

סמל האלפא ואומגה משולב עם [[כי רו]]
החברה הארץ ישראלית הרוסית הפרבוסלבית הקיסרית]]
חקיקת אלפא ואומגה בכנסיית [[סגרדה פמיליה (ברצלונה)]]
משמעות הביטוי היא 'הראשית והאחרית'. רוב הזרמים הנוצרים רואים באלפא ואומגה סמל לאל האב ולישו, בהיותם פנים שונות של האלוהות האחת. בהקשרו של ישו, נחשב הסמל כמבטא את רעיון הקדמוניות והאין-סוף שלו: "אשר נולד מן האב לפני כל הדורות... ושוב ישוב בהוד לשפוט את החיים ואת המתים ולא יהיה קץ למלכותו".

אפשר שלביטוי מקור תרבותי-צורני-לשוני עוד בנבואות ישעיהו:

הביטוי משולב בסמלים נוצריים רבים. התיעוד המוקדם ביותר לאות אומגה כסמל לסוף מצוי בכתובת הנצחה רומית משנת 295, אך לא ברור אם ניתן להתייחס לתיעוד זה כמייצג את המשמעות הנוכחית של הסמל. בשנת 364 הופיע הסמל במתכונתו ובמשמעותו הנוכחית, וצבר פופולריות רבה. הסמל הופיע בדרך כלל במשולב עם סמלים אחרים, פעמים רבות עם סמל הכי רו, והוא מקובל מאוד בסמלים דתיים וחילוניים נוצריים עד היום.

הביטוי מופיע גם בשירים דתיים נוצריים, למשל:

{| cellpadding="5" align="center"
|-
| 
| dir="ltr" | 
|}

== לקריאה נוספת ==
* 

==קישורים חיצוניים==

* [http://www.newadvent.org/cathen/01332a.htm אנציקלופדיה קתוליקה]
* [http://jewishencyclopedia.com/view.jsp?artid=1307&letter=A האנציקלופדיה היהודית]
* 

==הערות שוליים==

קטגוריה:סמלים נוצריים
קטגוריה:אלוהים